Maŭzoleo de Teodoriko

La Maŭzoleo de Teodoriko () en Raveno estas la tomboloko de la ostrogota reĝo Teodoriko, konata kiel la Granda. Ĉi tiu nekutima strukturo, kiun Teodoriko la Granda verŝajne konstruigis en la 6-a jarcento por si mem kaj la plej proksimaj konfiduloj de sia kortego, estas konsiderata la plej elstara arkitektura atingo de la ostrogotoj en Italio. 

Ĝi estas la sola pluviva monumento de orientgota arkitekturo praromanika  kaj la sola pluviva maŭzoleo de antikva germana reĝo. WORLD HERITAGE LIST Ravenna No 788

En 1996, la maŭzoleo, kiel parto de la Fru-kristanaj Monumentoj de Raveno, estis inkludita en la Monda Heredaĵo de UNESKO.

Nuntempe ĝi havas la statuson de muzeo. Vizitantoj rajtas eniri kaj enirbileto estas pagenda.

 Historio 
Ĝi estis konstruita el Istria ŝtono sur du dekflankaj tavoloj, kronitaj per dekmetra kupolo, hakita el 300-tuna monolito, eble imite de la tendoj de la germanoj. Ĉar la gotoj ne havis la rimedojn por levi tian pezan slabon, la maŭzoleo estis plenigita per tero ĝis la supro, post kio la kupolo estis trenita en ĝian lokon kaj la tero estis forigita. La elektita loko por la konstruado de la maŭzoleo estis ekzistanta tombejo de la gotoj ekster Raveno.

Kun la falo de Raveno sub la regadon de Justiniano la 1-a, la korpo de Teodoriko estis forigita el la maŭzoleo, kaj la maŭzoleo mem estis transformita en kapelon. La porfira sarkofago de la gotika reganto nun estas malplena. La proksimeco de la rivereto kaŭzis la subfosadon de la fundamentoj, kio necesigis la intervenon de restaŭristoj en la 19-a jarcento.

 Priskribo 
La maŭzoleo estis konstruita kiel du cilindroformaj strukturoj, unu ene de la alia. La pli malalta strukturo estas ornamita per serio de arkoj ripozantaj sur la anguloj de la oklatera strukturo. La tegmento de la konstruaĵo, kiu havas diametron de ĉirkaŭ 10 metroj, estas farita el monolita ŝtono pezanta ĉirkaŭ 300 tunojn.

 Galerio 

 Referencoj 

 Eksteraj ligiloj 

Kategorio:Konstruaĵoj finitaj en la 6-a jarcento
Kategorio:Mondaj heredaĵoj en Italio
Kategorio:Maŭzoleoj
Kategorio:Bizanca arto